Наредба

за организация на движението при кратковременно

платено паркиране – „Синя  зона” – гр.Тутракан

приета с решение № 875 по протокол № 66 от 28 юли 2011 г., ИЗМ. С РЕШ. №99/16.10.2017Г. НА АДМИНИСТРАТИВЕН СЪД - СИЛИСТРА
Общи положения

 Чл. 1     С тази наредба се определят: 

· районите и пътищата или частите от пътищата за зони за кратковременно паркиране  в определени часове на денонощието.

· местата за паркиране, които са обозначени  с пътни знаци, пътна маркировка и надписи, чрез които на водача се указват условията за паркиране.

· такси за паркиране  при условията в  улици с режим „Синя зона”   

Режим на кратковременно платено паркиране – „Синя зона”
Чл.2. /1/ На улици, площади и паркинги – публична общинска собственост, по решение на Общинския съвет, се въвежда режим за кратковременно платено паркиране – „Синя зона” (съгласно Приложение № 1) за ППС с допустима максимална маса до 2,5 тона и автобуси  до 12 пътнически места.
/2/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

/3/ Максималното времетраене за еднократно паркиране на ППС в „Синя зона” не може да бъде за по – малко от 1час  и повече от 4 часа, като това се изписва на пътния знак, указващ режима на паркиране.
/4/ Изменения и допълнения на списъка на улици, площади и паркинги общинска собственост, на които е въведен режим за кратковременно платено паркиране „Синя зона” се извършват с решение на Общинския съвет.

Чл. 3 /1/ Удостоверяване на заплащането и контрола на действителното време на паркирането на автомобили в „Синя зона” става със закупен от водача талон /билет/ или по  указания върху указателната табела ред. Талоните се продават от служителите на общината или на съответното стопанисващо дружество.
/2/ Талоните по ал. 1 са четири вида – за времетраене на паркирането 1, 2 и 4 часа, като желаното от водача на ППС времетраене на паркирането може да бъде комбинирано от различни по вид талони. 
/3/ При паркирането на ППС в „Синя зона”,  контрольорът е длъжен да отбележи върху талона (талоните) началния момент на паркирането, чрез трайно задраскване по диагонал или перфориране от контрольор на годината, месеца, деня, часа и минутите. Водачът е длъжен  да постави талона (талоните) да се виждат отвън ясно и отчетливо.
/4/ Типа и образеца на талоните по ал. 1 и ал. 2, информацията съдържаща се в тях, единичната цена и условията за валидността им са указани в „Приложение № 2” – неразделна част от настоящата наредба.  
/5/ След изтичане на определеното време, талонът може да се изземе от контрольора и да се унищожи чрез перфориране. 
Чл. 4 Не се допуска в „Синя зона”: 
/1/ Паркиране на автомобил, без да е поставен от водача на видно място валиден талон трайно и отчетливо попълнен или перфориран от контрольор с всички задължителни отбелязвания. 
/2/ Паркиране на автомобил, ако поставения на видно място талон не е трайно и отчетливо попълнен или перфориран от контрольор с всички или някои от задължителните отбелязвания. 
/3/ Времетраене на паркирането, по-голямо от отбелязаното на поставения попълнен талон (талони). 
/4/ Времетраене на паркирането по-голямо от максималното, което е означено на указателната табела. 
/5/Отбелязване върху поставения попълнен талон на по-късен от действителния начален момент на паркиране.  
/6/ През времетраенето на вече започналото паркиране на ППС, водачът да подменя поставения попълнен талон (талони), на който е отбелязан по-късен момент от действителния начален момент на паркирането или да поставя допълнителен талон (талони), при което общото времетраене на паркиране би надвишило максималното. 
Чл.5 Временно или постоянно, цялостно или чaстично закриване на участъци от „Синя зона”, с цел провеждането на заявени по съответния ред в Общината мероприятия от частен характер, се допуска единствено в неработни дни, а в работни дни за времето след 18.30 часа, но не по-късно от 08.30 часа.
Чл.6 Mестата за паркиране в откритите паркинг-зони с режим на кратковременно платено паркиране „Синя зона” се обозначават хоризонтално с пътна маркировка, могат да се оборудват с камери за видеонаблюдение и апарати за фотозаснемане, като се сигнализират вертикално с пътни знаци и табели, чрез които на водачите на ППС се указват условията за паркиране.

Режим на преференциално паркиране на ППС, превозващи хора с увреждания
Чл.7/1/ На територията на Общината в откритите паркинг-зони с режим на кратковременно платено паркиране „Синя зона”, се осигуряват определен брой фиксирани и обозначени места за преференциално паркиране на ППС, превозващи хора с увреждания.
/2/ Местата за паркиране по ал.1 са с възможно най-добър достъп от входовете и подходите към тях и се обозначават с пътен знак Д21 „хора с увреждания” и с плътна пътна маркировка с изобразен международния символ „Хора с увреждания”.
/3/ Броят, разположението и обозначаването на местата за преференциално паркиране на ППС, превозващи хора с увреждания е указан в „Приложение № 3” – неразделна част от настоящата аредба.
/4/ Критериите за определяне на правоимащи лица при издаване на карти за преференциално паркиране на ППС, превозващи хора с увреждания в откритите паркинг-зони с режим на кратковременно платено паркиране „Синя зона” на територията на Общината са указани в „Приложение №4” – неразделна част от настоящата наредба.
/5/ Картите на правоимащите лица, легитимиращи и удостоверяващи правото на преференциално паркиране на територията на Общината се издават, активират и анулират по ред и при условия, определени с нарочна писмена заповед на Кмета на Общината.

/6/ Видът на картите за преференциално паркиране, задължителната информация съдържаща се в тях и начина за обозначаване на ППС, превозващи хора с увреждания, при кратковременно платено паркиране „Синя зона” на територията на Общината са указани в „Приложение № 5” – неразделна част от настоящата наредба.
/7/ Забранено е ползването без заплащане на места за платено паркиране на превозни средства.

Режим на привилегировано паркиране на ППС за служебни нужди
Чл.8./1/ Видът на служебните карти за привилегировано паркиране на ППС за служебни нужди,  съдържаща се задължителната информация в тях и начина за обозначаване на ППС, обслужващи служебни лица при паркиране в откритите паркинг-зони с режим на кратковременно платено паркиране „Синя зона”  са указани в „Приложение № 6” – неразделна част от настоящата наредба.

/2/ ППС обслужващи "Социални дейности", при извършване на дейности по обслужване на хора с увреждания или социално слаби могат да паркират безплатно в "Синя зона"  за времето на обслужване.
/3/ ППС с надпис „Полиция” и автомобили на служба „Пожарна и аварийна безопасност” , „Бърза помощ” , „Гражданска защита” и обозначените за движение със специален режим, имат право да паркират безплатно в „Синя зона” за времето необходимо при и по повод изпълнение на служебните им функции, както и автомобилите на аварийните екипи на „ Енергоразпределение”, „ВиК” и автомобилите по чистотата при извършване на дейността им.
Режим на платено паркиране на ППС – „Служебен абонамент”
Чл.9 /1/ На улици, площади и паркинги – общинска собственост, на специално обозначени за това места, може да се въвежда режим на платено паркиране „Служебен абонамент”.

/2/ Редът и условията за определяне на местата с режим на платено паркиране „Служебен абонамент” се утвърждава със заповед на Кмета на общината.
/3/ Административни и обслужващи звена, които изцяло се издържат от общински бюджет, ползват за служебни нужди безплатно места за паркиране, означени по съответния начин.
/4/ Редът и условията за използване на местата за служебни нужди, посочени в ал. 3 се утвърждават със заповед на Кмета.
/5/ Временно закриване на места за паркиране в режим „Служебен абонамент”, с цел провеждането на заявени по съответния ред в Общината мероприятия от частен характер, се допуска единствено в неработни дни, а в работни дни за времето след 18.00 часа, но не по-късно от 09.00 часа. 
/6/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

Режим на платено преференциално паркиране на ППС,по постоянен адрес
Чл.10 /1/ На улици,площади и паркинги-общинска собственост, на които с решение на Общинския Съвет е въведен режим за кратковременно платено паркиране”Синя зона”,може да се въвежда и режим на платено преференциално паркиране на ППС по постоянен адрес.

/2/ Режимът на паркиране по ал.1 е валиден само в работни дни в часовия диапазон от 09.00 до 18.00 часа.

/3/ На живущите по постоянен адрес на улици, площади и паркинги-Общинска собственост, на които с решение на Общинския Съвет е въведен режим за кратковременно платено паркиране „Синя зона” може да се издава винетен стикер, който предоставя правото за ползване на режим на платено преференциално паркиране за 1 /един/ автомобил на жилище, ако няма гараж.
/4/ Паркирането става в близост до постоянния адрес отдясно, по посока на движението, в сектора, ограничен от най-близките пресечни улици.
/5/ Редът и условията за издаване на винетен стикер за платено преференциално паркиране в „Синя зона” по постоянен адрес е определен в Приложение № 7

/6/ По решение на Общинския Съвет за паркиране по постоянен адрес,може да се заплаща минимална месечна такса, като средствата отиват в бюджета на Общината в определен процент, а за обслужващата организация  да остава компенсация за преките разходи по производството и контрола на стикерите.
/7/ Месечната такса за паркиране по постоянен адрес в „Синя зона” за едно паркомясто се приема от Общинския Съвет по предложение на Кмета на Общината, като в нея влиза и цената за изработване на винетен стикер.
/8/ Винетните стикери на правоимащите лица, легитимиращи и удостоверяващи правото на платено преференциално паркиране в ”Синя зона”  по постоянен адрес се издават, преиздават и контролират оперативно от ……………………………..
/9/ Видът на винетните стикери за платено преференциално паркиране в „Синя зона” по постоянен адрес, задължителната информация,съдържаща се в тях и начина на паркиране на ППС са указани в Приложение №8.
/10/ Притежаването на винетен стикер за паркиране в „Синя зона” по постоянен адрес от водача, паркирал автомобила си в нарушение на Закона за движение по пътищата, както и на тази наредба, не отменя нарушението и съответната санкция.

Блокиране на колелото на неправилно  паркирано ППС, чрез използването на техническо средство („скоба”)
Чл.11 /1/ ППС, което е паркирано в нарушение на чл.3, може да бъде принудително задържано чрез използването на техническо средство („скоба”).
/2/ Оперативната дейност по използването и прилагането на техническото средство („скоба”), таксуването на собствениците или упълномощените от тях водачи, както и освобождаването на блокираните ППС, се организира и осъществява по ред и при условия, определени със заповед на Кмета на Общината, издадена на основание и в изпълнение на чл.167 и следващите от Закона за движението по пътищата.
/3/ Конструкцията на скобата и начинът на поставянето и  трябва да бъдат такива, че да не се нанасят повреди на ППС. 

/4/ Забранява се повреждането на скобата и/или освобождаването и от други лица, освен от упълномощените за това.
/5/ Размерът на таксата, дължима от собствениците или упълномощените от тях водачи на принудително задържано ППС, чрез използването на техническо средство („скоба”), е фиксиран и се определя ежегодно по предложение на Кмета на Общината. 

/6/ Предложението по предходната алинея се утвърждава от Кмета на Общината и влиза в сила след приемането му с решение на Общинския съвет. 
Чл.12 /обявен за нищожен с реш. №99/16.10.2017г. на Административен съд - Силистра/ При престояване на блокирано с техническо средство („скоба”) ППС, паркирано в „Синя зона” за време по-дълго от указаното на пътния знак, същото може да бъде отстранено принудително по реда на чл.168 от Закона за движение по пътищата, като водачът или собственикът на ППС, освен разноските по принудителното задържане, заплаща и разноските по принудителното преместване, транспортирането и паркирането.
Чл.13 Не се задържат принудително и не се отстраняват чрез принудително преместване автомобили с надпис „Полиция”, автомобили на служба „Пожарна и аварийна безопасност”, „Бърза помощ” и „ Гражданска защита” и обозначените за движение със специален режим, както и автомобилите на аварийните екипи на „ Енергоразпределение”,  „ВиК” и автомобилите по чистотата при извършване на дейността си.
Чл. 14 Цени на услугата - паркиране в дневни платени паркинги- „синя зона”
/1/ Паркиране в дневни платени паркинги - „синя зона”:

	Вид МПС
	за 1 час
	за 2 часа
	за 4 часа

	мотоциклети
	0,70лв.
	1,00 лв.
	1,50 лв.

	леки автомобили
	1,00лв.
	2,00 лв.
	3,00 лв.

	автобуси  до 12 места и тов. автомобили до 2,5т.
	2,00лв.
	4,00 лв.
	6,00 лв.


/2/ Спиране и паркиране на местата  „ Служебен абонамент” в „синя зона” за един месец:

	Вид МПС
	За 1 паркомясто



	 лек автомобил
	180,00 лв.

	автобуси  до 12 места и тов. автомобили до 2,5т.
	350,00 лв.


/3/Паркиране в дневни платени паркинги -  „Синя зона”на домуващи  ( по адресна регистрация) -  5  лева за 12 месеца

/4/ Блокиране с техническо устройство  „ скоба” – 10,00 лв.

/5/ Принудително преместване на ППС (с „паяк”) до охраняем паркинг -  50 лв.

/6/ Престой на преместено  ППС в охраняем паркинг – 2 лв/час.

Контрол и санкции
Чл.15 Контролът по изпълнение на тази наредба се осъществява от Кмета на Общината и/или определени с негова писмена заповед длъжностни лица.
Чл.16 /1/ За установените нарушения на тази наредба, лицата извършили или допуснали нарушението се наказват с глоба в размер от 10 до 300 /триста/ лева, ако за констатираното нарушение не е предвидено друго наказание.
/2/ За маловажни случаи на нарушения на изискванията на тази наредба, установени при извършването им, органите по чл.14 налагат на място глоба с фиш в размер до 50 /петдесет/ лева.

/3/ Ако лицето оспори нарушението и размера на наложената глоба или откаже да подпише фиша по ал.2, се съставя акт по реда на чл.17 от настоящата наредба.
Чл.17. /1/ Собственик или длъжностно лице, което нареди или съзнателно допусне негов подчинен да извърши нарушение по тази наредба се наказва с наказанието, предвидено за извършеното нарушение.

/2/ Собственикът или този, на когото е предоставено моторно превозно средство, отговаря за извършеното с него нарушение. Собственикът се наказва с наказанието, предвидено за извършеното нарушение, ако не посочи на кого е предоставил моторното превозно средство.
Чл.18. /1/ Актовете за установяване на нарушенията на тази наредба се съставят от компетентни  длъжностни лица
/2/ Редовно съставените актове по тази наредба имат доказателствена сила до доказване на противното.
/3/ Наказателните постановления се издават от Кмета на Общината
/4/ За неуредените в тази наредба случаи по съставянето на актовете, издаването и обжалването на наказателните постановления и по изпълнението на наложените наказания се прилагат разпоредбите на Закона за административните нарушения и наказания.
Чл.19 Когато нарушение на тази наредба е извършено при или по повод осъществяване дейността на юридическо лице или едноличен търговец, се налага имуществена санкция в размер  от 10 до 60 /шестдесет/ лева.
Санкции при неправилно паркиране
Чл.20/1//обявена за нищожна с реш. №99/16.10.2017г. на Административен съд - Силистра/ За паркиране на ППС в нарушение на изискванията на настоящата наредба, върху специално обозначено място, определно за паркиране на ППС, обслужващо хора с увреждания, на извършителя се налага глоба в размер до 50 /петдесет/ лева.

          /2/ За паркиране на ППС, върху улични противопожарни хидранти, при което се затруднява или би се затруднила възможността за безпрепятственото им използване по предназначение от екипите на службите „Пожарна и аварийна безопасност” и „Гражданска защита”,  на извършителите се налагат глоби в размер от 50 /петдесет/ до 500 /петстотин/ лева.
          

Други санкции
Чл.21  /1/ За използване на издадена по съответния ред, но с изтекъл срок на валидност карта за преференциално или привилегировано паркиране, на извършителя се налага глоба в размер от 20 /двадесет/ до 100 /сто лева/ лева, като картата се изземва и перфорира от контрольора установил нарушението.
           /2/ За използване на неиздадена по съответния ред, недействителна карта за преференциално или привилегировано служебно паркиране, на извършителя се налага глоба в размер от 100 /сто/ до 300 /триста/ лева, като картата се изземва от контрольора установил нарушението. В този случай се уведомява и РУП-Тутракан.

Чл.22/1/ За частично или цялостно повреждане или нерегламентиран демонтаж на пътен знак, указателна табела или друго, регламнетирано поставено по съответния ред съоръжение за вертикална пътна сигнализация, на извършителите се налагат глоби в размер от 50 /петдесет/ до 300 /триста/ лева.

/2/ За нерегламентирано, частично или цялостно заличаване на хоризонтална пътна маркировка на извършителите се налагат глоби в размер от 50 /петдесет/ до 300 /триста/ лева.

ДОПЪЛНИТЕЛНИ РАЗПОРЕДБИ:
§1.По смисъла на тази наредба:

„ППС, превозващи хора с увреждания” са ППС, които към момента при и по време на паркирането обслужват персонално лицето, отговарящо на критериите съгласно „Приложение № 5” и са обозначени според изискванията на тази наредба с валидна карта, издадена на името на обслужваното лице.

 „Преференциално паркиране” е:

а/ Безплатно за време до 4 часа паркиране на специално определените и сигнализирани за тази цел места в „Синя зона” на ППС, обозначени според изискванията на тази наредба, които към момента при и по време на паркирането, пряко, непосредствено, индивидуално, конкретно и лично обслужват хора с увреждания.
            б/ Безплатното и неограничено във времето паркиране върху специално определеното и сигнализирано за тази цел паркинг-място, на ППС, обслужващо лице с увреждания пред сградата по настоящ адрес на същото лице, в която се намира жилището обитавано от това лице. В този случай е задължително ППС, обслужващо лицето с увреждания, да е негова собственост, както и адреса на местодомуването на ППС да съвпада с адреса, указан в регистрационния талон на автомобила. 

       3. „Привилегировано паркиране за служебни нужди” е:

Безплатното паркиране в „Синя зона” на ППС с надпис „Полиция” и на автомобили на служба „Пожарна и аварийна безопасност”, „Бърза помощ” и „Гражданска защита” и обозначените за движение със специален режим,  при и по повод изпълнение на служебните им функции, както и автомобилите на аварийните екипи на „ Енергоразпределение”, „ВиК и автомобилите по чистотата на при извършване на дейността си.

ПРЕХОДНИ И ЗАКЛЮЧИТЕЛНИ РАЗПОРЕДБИ
§2. /1/ Кметът на общината изготвя и издава предвидените в настоящата наредба нарочни заповеди в едномесечен срок от приемането на настоящата наредба.
     /2/  Общинския съвет приема всички необходими за по-ефективното прилагане на настоящата наредба свои допълнителни решения в тримесечен срок от влизането в сила на същата.

ПРИЛОЖЕНИЕ №1  (към чл.1, ал.1)
Участъци за въвеждане в режим „ кратковременно платено паркиране   „ Синя зона”
1. Улица „21 –ви септември” до паркинга на „Обреден дом” 
2. Отсечка между ул. Гео Милев и Родина (до Бившия МУЦ) 
3. ул. Силистра от кафе „Бразилия” до магазин „Хенди”
ПРИЛОЖЕНИЕ №2   (към чл.2, ал.4)

	1
	2
	3
	4
	5
	6
	7
	8
	9
	10
	11

	45
	ОБЩИНА ТУТРАКАН



„………………...”

МФ……………………..
	12

	30
	
	13

	15
	ВРЕМЕТРАЕНЕ…ЧАС
	………лв.
	14

	00


	2008
	Правила за паркиране в

„Синя зона”
	15

	
	
	
	16

	МИНУТИ
	          Началото на паркиране се отбелязва чрез трайно задраскване с неизтриваемо средство или перфориране на месеца,деня,часа и минутите.

      След изтичане на този срок талонът може да се подменя за нов срещу доплащане.

ПРИЛОЖЕНИЕ №3   (към чл.6, ал.3)
БРОЙ, РАЗПОЛОЖЕНИЕ И ОБОЗНАЧАВАНЕ НА МЕСТАТА ЗА ПРЕФЕРЕНЦИАЛНО ПАРКИРАНЕ НА ППС, ПРЕВОЗВАЩИ ХОРА С УВРЕЖДАНИЯ

I. Броят на паркинг-местата, предназначени за паркиране на ППС, превозващи хора с увреждания в откритите паркинг-зони с режим на кратковременно платено паркиране „Синя зона” на територията на Общината, се определя както следва:
1. най-малко 2 /две/ места за паркиране се предвиждат в откритите паркинг-зони с 
режим на кратковременно платено паркиране „Синя зона” – с до 50 места;
2. най-малко 3 /три/ на сто от общия брой на местата за паркиране се предвиждат в откритите паркинг-зони с режим на кратковременно платено паркиране „Синя зона” – с повече от 50 места;  
II. За всяко жилище, обитавано от хора в инвалидни колички, се определя 1 /едно/ място за паркиране по смисъла на § 1, т. 2, буква “б”
ПРИЛОЖЕНИЕ №4  (към чл.6, ал.4)
КРИТЕРИИ ЗА ОПРЕДЕЛЯНЕ НА ПРАВОИМАЩИ ЛИЦА, ПРИ ИЗДАВАНЕ НА КАРТА ЗА ПРЕФЕРЕНЦИАЛНО ПАРКИРАНЕ  В „СИНЯ ЗОНА” И ПАРКИНГИТЕ ОБЩИНСКА СОБСТВЕНОСТ НА ТЕРИТОРИЯТА НА ОБЩИНА  ТУТРАКАН
Лицата притежаващи карти за ползване на привилегии за паркиране на МПС. 

ПРИЛОЖЕНИЕ №5 (към чл.6, ал.6)
ВИД НА КАРТИТЕ ЗА ПРЕФЕРЕНЦИАЛНО ПАРКИРАНЕ, ИНФОРМАЦИЯ СЪДРЖАЩА СЕ В ТЯХ И НАЧИН ЗА ОБОЗНАЧАВАНЕ НА АВТОМОБИЛИТЕ НА ХОРА С УВРЕЖДАНИЯ ПРИ ПРЕФЕРЕНЦИАЛНО ПАРКИРАНЕ НА СПЕЦИАЛНО ОПРЕДЕЛЕНИТЕ ЗА ТАЗИ ЦЕЛ МЕСТА В „СИНЯ ЗОНА”
I. Вид на картите за преференциално паркиране в „Синя зона” на автомобили на хора с увреждания.
1.Картите за преференциално паркиране в „Синя зона” на автомобили на хора с увреждания са  приети с  Решение № ……………….. г. на Общински съвет – Тутракан.

II.  Задължително информационно съдържание на картите за преференциално паркиране в „Синя зона” на автомобили на хора с увреждания.
1.  Визуализирана задължителна информация, отпечатана на външните повърхности на картите за преференциално паркиране в „Синя зона” е както следва:

а/  Откъм лицевата страна – изображение на  международния знак „Хора с увреждания” 

б/  Откъм лицевата страна – трите имена на правоимащото лице, притежател на картата, надпис „Карта е валидна в присъствието на лицето!”; 

2.Картата съдържа:
а/  Дата на издаване на картата;
б/ Срок на валидност на картата;
в/ № на картата в регистъра на редовно издадените карти за преференциално паркиране в „Синя зона”;

III.   Начин на обозначаване на автомобилите на хора с увреждания при преференциално паркиране на специално определените за тази цел места в „Синя зона”.

1.   При и по време на пакрирането в „Синя зона”, притежателят на картата е длъжен да я постави в долния десен ъгъл на предното стъкло на автомобила, откъм вътрешната му страна;

2.  Картата се поставя в залепения на предното стъкло на ППС прозрачен пластмасов джоб така, че лицевата и страна, с изображението на  международния знак „Хора с увреждания” на плътен син фон, да е ориентирана навън;
IV. Служителите на обслужващото дружество могат да извършват контролни проверки, доколко преференциалното служебно паркиране е извършено при спазване на нормативните изисквания, както и да изискват доказателства от водача на съответното ППС, за това, че е паркирано при и по повод обслужване на лицето притежател на картата, с която същото ППС е обозначено;  

ПРИЛОЖЕНИЕ №6 (към чл.8 , ал.1)
Вид на служебните карти за привилегировано паркиране на ППС за служебни нужди, задължителната информация съдържаща се в тях и начина за обозначаване на ППС, обслужващи служебни лица при паркиране в откритите паркинг-зони с режим на кратковременно платено паркиране „Синя зона” 
I. Вид и задължително информационно съдържание на картите за привилегировано служебно паркиране в „Синя зона” на автомобили, визуализира задължителна информация:

а/  От лицевата страна – изображение на емблемата на гр.Тутракан;
б/  От задната страна :

-   Надпис „карта за преференциално служебно паркиране”;

-№ на картата в регистъра на редовно издадените карти за преференциално служебно паркиране в „Синя зона”; 

-  Дата на издаване на картата;

-  Срок на валидност на картата;

II. Начин на обозначаване на автомобилите при привилегировано паркиране за служебни нужди в „Синя зона”.
1.  При и по време на пакрирането в „Синя зона”, притежателят на картата е длъжен да я постави в долния десен ъгъл на предното стъкло на автомобила, откъм вътрешната му страна;
2. Картата се поставя в залепения на предното стъкло на ППС прозрачен пластмасов джоб така, че лицевата и страна, с изображението на  емблемата на гр.Тутракан, да е ориентирана навън;

III.   Служителите на обслужващото дружество могат да извършват контролни проверки, доколко привилегированото служебно паркиране е извършено при спазване на нормативните изисквания, както и да изискват доказателства от водача на съответното ППС, за това, че е паркирано при и по повод обслужване на лицето притежател на картата, с която същото ППС е обозначено; 


Приложение №7 (към чл.9, ал.5)


Ред и условия за издаване на винетен стикер за  платено преференциално паркиране в „Синя зона” по постоянен адрес :

1.Потребността от ползване на правото за издаване на винетен стикер за платено преференциално паркиране „Синя зона” по постоянен адрес се заявява писмено от живущите на улици,площади,паркинги-Общинска собственост,на които с разрешение на Общинския Съвет е въведен режим за кратковременно платено паркиране „Синя зона” до „Паркинги и гаражи”,като се прилагат следните документи :

- молба за закупуване на винетен стикер;

- лична карта,удостоверяваща постоянен адрес;

- регистрационен талон на автомобила;

-  т.С.2.2 и т.С.2.3. от малкия талон на автомобила  трябва да съвпада съответно с името 

- постоянния адрес на желаещия да ползва  преференциално паркиране;

- документ за платен пътен данък;

- документ платена гражданска отговорност на автомобила;

2. Винетните стикери по това Приложение се издават до 15 работни дни, след подаване на необходимите редовни документи. 

3. При недостиг на паркоместа, право на преференциално паркиране с винетни стикери имат първите заели паркоместата, всички останали паркират по общия ред, спазвайки правилата в „Синя зона”.

Приложение № 8 (към чл.9, ал.9)

Вид на винетните стикери за платено преференциално паркиране „Синя зона” по постоянен адрес, задължителната информация,  съдържаща се в тях и начина на паркиране на ППС.

ОБЩ  НА  ВИД  НА  ВИНЕТНИЯ  СТИКЕР

             SHAPE  \* MERGEFORMAT 



1. В “ Образеца” се вписват : адрес-трите имена, адреса, държавния контролен номер и марката на автомобила,както и срока,за който се издава.

2. ”Образците” се издават за срок от една година, като за продължаване на срока, същият ще се актуализира от общината или обслужващата организация за нов срок. Винетния стикер (образеца) се поставя в долния ляв ъгъл на предното стъкло.

герб


на общината








  Синя зона





……г.





Паркирането става в близост до посоченият адрес отдясно, по посока на движението, в сектора, ограничен от най-близките пресечни улици.





Важи за: …………………


( улица, №)


Л.А.………….. ДК№ ……...


                    ( марка)


……………………………


( трите имена на собственика)





Стикера важи само за горепосоченият адрес до …………





Винетен стикер

